title: 2012/802/ES: 2012 m. spalio 23 d. Europos Parlamento sprendimas dėl Europos vaistų agentūros 2010 finansinių metų biudžeto įvykdymo patvirtinimo

text:
20.12.2012

               LT

               Europos Sąjungos oficialusis leidinys

               L 350/82

         EUROPOS PARLAMENTO SPRENDIMAS
   2012 m. spalio 23 d.
   dėl Europos vaistų agentūros 2010 finansinių metų biudžeto įvykdymo patvirtinimo
   (2012/802/ES)
   EUROPOS PARLAMENTAS,

               —

               atsižvelgdamas į Europos vaistų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2010 finansinių metų metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į savo 2012 m. gegužės 10 d. sprendimą (2), kuriuo atidedamas sprendimas dėl Europos vaistų agentūros 2010 finansinių metų biudžeto įvykdymo patvirtinimo, į prie jo pridedamą savo rezoliuciją ir į Agentūros direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004 (4), įsteigiantį Europos vaistų agentūrą, ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į bendrą Europos Parlamento, Tarybos ir Komisijos pareiškimą dėl decentralizuotų agentūrų ir prie jo pridedamą bendrą požiūrį, dėl kurio buvo susitarta 2012 m. birželio mėn., nustatytą atsižvelgiant į 2009 m. kovo mėn. įsteigtos tarpinstitucinės darbo grupės decentralizuotų agentūrų klausimais darbą, ir ypač bendro požiūrio skirsnius dėl valdymo, veiklos, programavimo, atskaitomybės ir skaidrumo,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto antrąjį pranešimą ir į Aplinkos, visuomenės sveikatos ir maisto saugos komiteto nuomonę (A7-0298/2012),

               1.

               patvirtina Europos vaistų agentūros vykdomajam direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 27.

      (2)  OL L 286, 2012 10 17, p. 377.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.
    ---documentbreak---

               20.12.2012

               LT

               Europos Sąjungos oficialusis leidinys

               L 350/84

         EUROPOS PARLAMENTO REZOLIUCIJA
   2012 m. spalio 23 d.
   su pastabomis, sudarančiomis neatskiriamą sprendimo dėl Europos vaistų agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos vaistų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2010 finansinių metų metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 — C7-0051/2012),

               —

               atsižvelgdamas į savo 2012 m. gegužės 10 d. sprendimą (2), kuriuo atidedamas sprendimas dėl Europos vaistų agentūros 2010 finansinių metų biudžeto įvykdymo patvirtinimo, į prie jo pridedamą savo rezoliuciją ir į Agentūros direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004 (4), įsteigiantį Europos vaistų agentūrą, ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į bendrą Europos Parlamento, Tarybos ir Komisijos pareiškimą dėl decentralizuotų agentūrų ir prie jo pridedamą bendrą požiūrį, dėl kurio buvo susitarta 2012 m. birželio mėn., nustatytą atsižvelgiant į 2009 m. kovo mėn. įsteigtos tarpinstitucinės darbo grupės decentralizuotų agentūrų klausimais darbą, ir ypač bendro požiūrio skirsnius dėl valdymo, veiklos, programavimo, atskaitomybės ir skaidrumo,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto antrąjį pranešimą ir į Aplinkos, visuomenės sveikatos ir maisto saugos komiteto nuomonę (A7–0298/2012),

               A.

               kadangi 2012 m. gegužės 10 d. Europos Parlamentas nusprendė atidėti sprendimą, kuriuo patvirtinimas Europos vaistų agentūros (toliau – Agentūros) 2010 finansinių metų biudžeto įvykdymas ir uždaromos jos sąskaitos;

               B.

               kadangi Agentūra ištaisė beveik visus trūkumus, nurodytus 2012 m. gegužės 10 d. ataskaitoje, ir pateikė biudžeto įvykdymą tvirtinančiai institucijai išsamią informaciją 2012 m. liepos 2 ir 6 d. bei 2012 m. rugpjūčio 2, 7 ir 24 d. laiškuose;

               C.

               kadangi biudžeto įvykdymo patvirtinimas yra veiksminga Europos Parlamento priemonė, kurią naudojant priimamas faktiniais ir svariais argumentais pagrįstas sprendimas; atsižvelgdamas į tai, primena galiojančias taisykles, t. y. Europos Bendrijų pareigūnų tarnybos nuostatus ir kitų tarnautojų įdarbinimo sąlygas, Europos Bendrijų bendrajam biudžetui taikomą finansinį reglamentą, Agentūros steigimo reglamentą ir šios Agentūros nustatytą konkrečią politiką ir procedūras;

               1.

               primena, kokia svarbi Agentūros veikla teikiant valstybėms narėms ir institucijoms kiek įmanoma geresnius mokslinius patarimus visais klausimais, susijusiais su žmonėms skirtų ir veterinarinių vaistų kokybės, saugumo ir veiksmingumo vertinimu;

      Tolesni veiksmai, susiję su 2009 finansinių metų biudžeto įvykdymo patvirtinimu

               2.

               pažymi, kad 2012 m. birželio 7 d. Agentūros valdyba patvirtino naują patariamojo komiteto viešųjų pirkimų ir sutarčių klausimais struktūrą ir veiklos sritį; džiaugiasi, kad Agentūra parengė daugiametį 2012–2014 m. laikotarpio viešųjų pirkimų planą, kaip reikalavo biudžeto įvykdymą tvirtinanti institucija savo ataskaitoje dėl 2009 finansinių metų biudžeto įvykdymo patvirtinimo;

      Perkelti ir panaikinti asignavimai

               3.

               primena, jog Audito Rūmai savo ataskaitoje nurodė, kad daug asignavimų perkelta į 2010 finansinius metus ir nesilaikyta biudžeto metinio periodiškumo principo; džiaugiasi, kad Agentūra, sukūrusi grupę, kuri glaudžiai bendradarbiaudama su vaistų pramone analizuoja farmacijos produktų mokslinių tyrimų padėtį prieš pateikiant juos Agentūrai, sugriežtino įplaukų iš klientų mokesčių numatymo procedūras; atkreipia dėmesį į tvirtą Agentūros įsipareigojimą dirbti kartu su Komisijos Biudžeto generaliniu direktoratu siekiant parengti stabilią sistemą vykdant dabartinį finansinių pagrindų reglamentų persvarstymą;

               4.

               visiškai remia visas Agentūros pastangas vykdomuoju ir administraciniu lygmenimis siekiant reformuoti atsiskaitymo už valstybių narių valdžios institucijų suteiktas paslaugas sistemą, kuri turėtų būti aiškiai pagrįsta realiomis sąnaudomis; todėl teigiamai vertina Agentūros iniciatyvą parengti naują pasiūlymą, kuris bus pateiktas Agentūros valdybai; ragina valdybą nedelsiant apsvarstyti šią mokėjimų sistemą ir dėl jos nuspręsti, ir tikisi, kad valdyba nedelsdama tai padarys;

      Skaidrumas ir interesų konfliktų valdymas

               5.

               pažymi, kad 2012 m. lapkričio mėn. Agentūra rengia praktinį seminarą, kuriame dalyvaus įvairios suinteresuotosios šalys ir bus siekiama parengti viešosios prieigos prie klinikinių tyrimų duomenų teikimo metodus, ir kad padaryta didelė pažanga atrenkant ir apmokant Agentūros mokslo darbuotojus tam, kad būtų pagerinta neapdorotų duomenų analizė;

               6.

               atkreipia dėmesį į tai, kad Agentūra pagerino sistemingos ex ante ir ex post kontrolės, susijusios su interesų deklaracijų tikrinimu, apimtį ir metodiką, taip pat teigiamai vertina Agentūros sprendimą kasmet atlikti savo persvarstytos interesų deklaracijų politikos vertinimą; taigi ragina Agentūrą ir toliau informuoti biudžeto įvykdymą tvirtinančią instituciją apie savo persvarstytos politikos ir ypač apie kas šešis mėnesius atliekamos sistemingos ex ante ir ex post kontrolės įgyvendinimą;

               7.

               su pasitenkinimu pažymi, kad Agentūra pradėjo skelbti kai kurių mokslinių komitetų posėdžių protokolus ir 2012 m. liepos mėn. paskelbtas pirmasis Pediatrijos komiteto posėdžio protokolas; atkreipia dėmesį į tai, kad visų mokslinių komitetų posėdžių protokolų skelbimo procesas bus baigtas tik 2013 m. pabaigoje;

               8.

               pažymi, kad problemas, susijusias su finansinėmis grandinėmis ir galimais interesų konfliktais, kurių gali atsirasti dėl nepakankamo pareigų atskyrimo vykdant mokėjimus, Agentūra išsprendė įdiegusi apskaitos programinę įrangą SAP, kaip savo pagrindinę finansinę sistemą;

               9.

               pabrėžia, kad 2012 m. birželio mėn. Agentūroje buvo perėjimo iš viešojo sektoriaus į privatųjį sektorių atvejis, kai buvęs Teisės tarnybos vadovas pradėjo eiti vyresniojo patarėjo pareigas JAV įsisteigusioje advokatų kontoroje, tarp kurios klientų yra daug farmacinės pramonės bendrovių; atkreipia dėmesį į tai, kad Agentūros vykdomasis direktorius pradėjo buvusio Teisės tarnybos vadovo atlikto darbo patikrinimą; ragina Agentūrą ne vėliau kaip iki 2012 m. pabaigos apie šio patikrinimo rezultatus pranešti biudžeto įvykdymą tvirtinančiai institucijai;

               10.

               atkreipia dėmesį į tai, kad Agentūra pradėjo tikrinti savo ekspertų ir komitetų narių, kurie aktyviai dalyvavo Agentūros veikloje nuo 2012 m. sausio 1 d. iki 2012 m. gegužės 31 d., interesų deklaracijas ir lyginti jas su jų gyvenimo aprašymais; pažymi, kad apie 54 % ekspertų ir komitetų narių pateikė Agentūrai atnaujintus gyvenimo aprašymus; ragina Agentūrą iki kitos biudžeto įvykdymo patvirtinimo procedūros pradžios pranešti biudžeto įvykdymą tvirtinančiai institucijai apie likusių 46 % darbuotojų tikrinimo proceso terminą ir rezultatus;

               11.

               palankiai vertina Agentūros iniciatyvą savo interneto svetainėje skelbti vadovaujamas pareigas einančių savo darbuotojų ir vaistų vertinimo procese dalyvaujančių ekspertų interesų deklaracijas; susidomėjęs pažymi, kad ekspertų sąraše taip pat nurodomas jų interesų konfliktų rizikos lygis; palankiai vertina Agentūros įsipareigojimą nuo 2013 m. pirmojo ketvirčio kartu su interesų deklaracijomis skelbti mokslinių ekspertų, kurie priklauso jos ekspertų duomenų bazei, profesinius ir išsilavinimo duomenis ir vykdant būsimas biudžeto įvykdymo patvirtinimo procedūras atidžiai stebėti skelbimo procesą;

               12.

               palankiai vertina Agentūros paskelbtą ketinimą diegti interesų deklaracijų, kurios taikant atsitiktinės atrinkties metodą, bus palyginamos su ekspertų gyvenimo aprašymais ir su nacionaliniu lygmeniu ekspertų pateikta informacija, ex ante ir ex post sistemą; reikalauja, kad Agentūra perduotų biudžeto kontrolės institucijai tikslų šios naujos sistemos įgyvendinimo tvarkaraštį;

               13.

               pritaria Agentūros nuomonei, kad aukštą deklaruojamų interesų patikimumo ir tikslumo lygį galima pasiekti tik tuo atveju, jei farmacijos bendrovės pačios skelbtų ekspertų ir mokslinių tyrimų centrų, su kuriais jos bendradarbiauja, sąrašą ir sumas, kurios parodo ekspertų ir minėtų centrų finansinius ryšius; pritaria Agentūros nuomonei, kad reikėtų apsvarstyti, ar teisėkūros iniciatyva būtų tinkama šioje srityje;

               14.

               pripažįsta Agentūros pastangas spręsti biudžeto įvykdymą tvirtinančiai institucijai susirūpinimą keliančius klausimus, susijusius su interesų konflikto prevencija ir valdymu; visų pirma atkreipia dėmesį į biudžeto įvykdymą tvirtinančios institucijos gautus 2012 m. birželio 29 d. ir 2012 m. rugpjūčio 7 d. pranešimus dėl Vidaus audito tarnybos nustatytų interesų konfliktų valdymo atvejų peržiūros ir dėl galimo ekspertų, dalyvaujančių vertinant vaistą Pandemrix, interesų konflikto peržiūros;

               15.

               yra tvirtai įsitikinęs, kad tais atvejais, kai nesilaikoma galiojančių taisyklių, turi būti imamasi reikiamų veiksmų; mano, kad tokiais atvejais Agentūra turėtų parengti trūkumų šalinimo veiksmų planą kartu su tiksliu tvarkaraščiu, kad šio plano įgyvendinimą turėtų prižiūrėti Europos Parlamentas ir kad šios problemos turėtų būti sprendžiamos keičiant galiojančias taisykles ir reglamentus tam, kad būtų pašalintos galimos spragos;

               16.

               ragina Agentūrą į savo metines veiklos ataskaitas įtraukti specialų skirsnį, apibūdinantį veiksmus, kurių buvo imtasi siekiant išvengti interesų konfliktų ir juos valdyti, kuriame, be kita ko, turėtų būti nurodyta:

                           —

                           tikrintų įtariamų interesų konfliktų atvejų skaičius,

                           —

                           darbuotojų perėjimo iš viešojo sektoriaus į privatųjį (ir atvirkščiai) atvejų skaičius,

                           —

                           priemonės, kurių imtasi pagal kiekvieno atvejo kategoriją,

                           —

                           pradėtų pasitikėjimo pažeidimo procedūrų skaičius ir jų rezultatai,

                           —

                           taikytos sankcijos;

                     reikalauja, kad Agentūra išsamiai informuotų biudžeto įvykdymą tvirtinančią instituciją apie konkrečius veiksmus, kurių ji ėmėsi;

               17.

               mano, jog svarbu pažymėti, kad atsakingas komitetas palaiko glaudžius ryšius su Agentūra: bent kartą metuose kviečia jos vykdomąjį direktorių keistis nuomonėmis, vieną komiteto narį paskyrė asmeniu ryšiams palaikyti ir kas dveji metai lankosi agentūroje; primena, kad paskutinis toks apsilankymas vyko 2011 m. birželio mėn.;

               18.

               iš esmės teigiamai vertina pirmiau minėtąjį bendrą pareiškimą ir bendrą požiūrį dėl decentralizuotų agentūrų, kuriame nagrinėjami kai kurie biudžeto įvykdymo patvirtinimui svarbūs klausimai ir mano, kad gairėse dėl tolesnių veiksmų taikant bendrą požiūrį, kurį Komisija pateiks iki 2012 m. pabaigos, bus tinkamai atsižvelgta į tuos klausimus;

               19.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (6) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 27.

      (2)  OL L 286, 2012 10 17, p. 377.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.

      (6)  OL L 286, 2012 10 17, p. 388.


title: 2012/469/ES: 2012 m. liepos 24 d. Tarybos sprendimas dėl pozicijos, kurios Europos Sąjunga turėtų laikytis administraciniuose Jungtinių Tautų Europos ekonomikos komisijos komitetuose, dėl taisyklių, susijusių su įspėjimo apie nukrypimą nuo kelio juostos sistemomis, ir dėl taisyklių, susijusių su pažangiosiomis avarinio stabdymo sistemomis, projektų  Tekstas svarbus EEE

text:
10.8.2012

               LT

               Europos Sąjungos oficialusis leidinys

               L 213/2

         TARYBOS SPRENDIMAS
   2012 m. liepos 24 d.
   dėl pozicijos, kurios Europos Sąjunga turėtų laikytis administraciniuose Jungtinių Tautų Europos ekonomikos komisijos komitetuose, dėl taisyklių, susijusių su įspėjimo apie nukrypimą nuo kelio juostos sistemomis, ir dėl taisyklių, susijusių su pažangiosiomis avarinio stabdymo sistemomis, projektų
   (Tekstas svarbus EEE)
   (2012/469/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               pagal Tarybos sprendimą 97/836/EB (1) Bendrija prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas);

               (2)

               JT EEK taisyklės dėl suvienodintų nuostatų, susijusių su variklinių transporto priemonių patvirtinimu atsižvelgiant į įspėjimo apie nukrypimą nuo kelio juostos sistemą, projekte (2) ir JT EEK taisyklės dėl pažangiosios avarinio stabdymo sistemų projekte (3) (toliau – JT EEK taisyklų projektai) pateikiamais suderintais reikalavimais siekiama pašalinti technines kliūtis Pataisyto 1958 m. susitarimo šalių prekyboje variklinėmis transporto priemonėmis ir užtikrinti, kad tokios transporto priemonės būtų aukšto saugos ir apsaugos lygio;

               (3)

               2009 m. liepos 13 d. Europos Parlamento ir Tarybos reglamente (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (4) nustatytas reikalavimas įrengti įspėjimo apie nukrypimą nuo kelio juostos sistemas ir pažangiąsias avarinio stabdymo sistemas kai kuriose M2, M3, N2 ir N3 kategorijų variklinėse transporto priemonėse;

               (4)

               reikėtų nustatyti, kokios pozicijos dėl JT EEK taisyklių projektų priėmimo turėtų būti Sąjungos vardu laikomasi Pataisyto 1958 m. susitarimo administraciniame komitete;

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turėtų laikytis Pataisyto 1958 m. susitarimo administraciniame komitete yra balsuoti už JT EEK taisyklės dėl suvienodintų nuostatų, susijusių su variklinių transporto priemonių patvirtinimu atsižvelgiant į įspėjimo apie nukrypimą nuo kelio juostos sistemą, projektą, pateiktą dokumentuose ECE/TRANS/WP.29/2011/78, ECE/TRANS/WP.29/2011/89 ir ECE/TRANS/WP.29/2011/91.
   2 straipsnis
   Pozicija, kurios Europos Sąjunga turėtų laikytis Pataisyto 1958 m. susitarimo administraciniame komitete yra balsuoti už JT EEK taisyklės dėl pažangiosios avarinio stabdymo sistemos, projektą, pateiktą dokumentuose ECE/TRANS/WP.29/2011/92 ir ECE/TRANS/WP.29/2011/93 kartu su jų pakeitimais.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 346, 1997 12 17, p. 78.

      (2)  JT EEK dokumentai ECE/TRANS/WP.29/2011/78, ECE/TRANS/WP.29/2011/89 ir ECE/TRANS/WP.29/2011/91.

      (3)  JT EEK dokumentai ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 ir ECE/TRANS/WP.29/2011/93/Amend.1.

      (4)  OL L 200, 2009 7 31, p. 1.


title: 2014/518/Euratomas: 2014 m. balandžio 14 d. Tarybos sprendimas, kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

text:
6.8.2014

               LT

               Europos Sąjungos oficialusis leidinys

               L 233/20

         TARYBOS SPRENDIMAS
   2014 m. balandžio 14 d.
   kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

      (2014/518/Euratomas)

   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               2012 m. rugsėjo 24 d. Taryba įgaliojo Komisiją pradėti derybas su Serbijos Respublika dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – protokolas), sudarymo;

               (2)

               tos derybos buvo sėkmingai užbaigtos, o 2013 m. gruodžio 10 d. buvo parafuotas protokolas;

               (3)

               dėl tų klausimų, kurie priklauso Europos atominės energijos bendrijos kompetencijai, turėtų būti pritarta tam, kad Komisija sudarytų protokolą;

               (4)

               dėl tų klausimų, kurie priklauso Sąjungos bei jos valstybių narių kompetencijai, protokolo pasirašymui ir sudarymui taikoma atskira procedūra,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą.
   Protokolo tekstas pridedamas prie sprendimo dėl jo pasirašymo.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkė

         C. ASHTON


title: 2010/125/: 2010 m. vasario 25 d. Tarybos sprendimas dėl Sutarties dėl Europos Sąjungos veikimo 255 straipsnyje numatyto komiteto narių skyrimo

text:
27.2.2010

               LT

               Europos Sąjungos oficialusis leidinys

               L 50/20

         TARYBOS SPRENDIMAS
   2010 m. vasario 25 d.
   dėl Sutarties dėl Europos Sąjungos veikimo 255 straipsnyje numatyto komiteto narių skyrimo
   (2010/125/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 255 straipsnio antrą pastraipą,
   atsižvelgdama į 2010 m. sausio 26 d. Teisingumo Teismo pirmininko iniciatyvą,
   kadangi:

               (1)

               Pagal Sutarties 255 straipsnio pirmą pastraipą steigiamas komitetas, kuris, prieš valstybių narių vyriausybėms skiriant Teisingumo Teismo ir Bendrojo Teismo teisėją ir generalinį advokatą, pateikia nuomonę dėl kandidatų tinkamumo eiti tas pareigas (toliau – komitetas).

               (2)

               Komitetą sudaro septyni asmenys, kurie yra parenkami iš buvusių Teisingumo Teismo ir Bendrojo Teismo narių, nacionalinių aukščiausiųjų teismų narių ir pripažintos kompetencijos teisininkų, iš kurių vieną siūlo Europos Parlamentas.

               (3)

               Reikia atsižvelgti į tai, kad būtų išlaikyta komiteto sudėties pusiausvyra, visų pirma geografiniu ir atstovavimo valstybių narių teisinėms sistemoms požiūriu.

               (4)

               Todėl reikia paskirti komiteto narius ir jo pirmininką,

         PRIĖMĖ ŠĮ SPRENDIMĄ:
   1 straipsnis
   Ketverių metų laikotarpiui nuo 2010 m. kovo 1 d. Sutarties dėl Europos Sąjungos veikimo 255 straipsnyje numatyto komiteto nariais skiriami šie asmenys:

               Jean-Marc SAUVÉ, pirmininkas

               Peter JANN

               Lordas Jonathan MANCE

               Torben MELCHIOR

               Péter PACZOLAY

               Ana PALACIO VALLELERSUNDI

               Virpi TIILI

         2 straipsnis
   Šis sprendimas įsigalioja 2010 m. kovo 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. vasario 25 d.

            Tarybos vardu

            Pirmininkas

         A. PÉREZ RUBALCABA


title: 1989 m. kovo 13 d. Tarybos sprendimas dėl Europos ekonominės bendrijos ir Tuniso Respublikos susitarimo pasikeičiant raštais dėl Tuniso kilmės konservuotų vaisių mišinių importo į Bendriją sudarymo

text:
Svarbus teisinis pranešimas

|

31989D0195

Oficialusis leidinys L 073 , 17/03/1989 p. 0049 - 0051

		Tarybos sprendimas1989 m. kovo 13 d.dėl Europos ekonominės bendrijos ir Tuniso Respublikos susitarimo pasikeičiant raštais dėl Tuniso kilmės konservuotų vaisių mišinių importo į Bendriją sudarymo(89/195/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 straipsnį,atsižvelgdama Komisijos rekomendaciją,kadangi Europos ekonominės bendrijos ir Tuniso Respublikos bendradarbiavimo susitarimas [1] buvo pasirašytas 1976 m. balandžio 25 d. ir įsigaliojo 1978 m. lapkričio 1 d.;kadangi turėtų būti patvirtintas Europos ekonominės bendrijos ir Tuniso Respublikos susitarimas pasikeičiant raštais dėl Tuniso kilmės konservuotų vaisių mišinių importo į Bendriją,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Tuniso Respublikos susitarimas pasikeičiant raštais dėl Tuniso kilmės konservuotų vaisių mišinių importo į Bendriją.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Bendriją įpareigojantį susitarimą.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1989 m. kovo 13 d.Tarybos varduPirmininkasC. Solchaga Catalan[1] OL L 265, 1978 9 27, p. 2.--------------------------------------------------


title: Sprendimas

text:
13.2.2015

               LT

               Europos Sąjungos oficialusis leidinys

               C 53/1

         SPRENDIMAS
   (2015/C 53/01)
   EUROPOS PARLAMENTO GENERALINIS SEKRETORIUS,
   Atsižvelgdamas į Tarybos reglamentą (EEB, Euratomas, EAPB) Nr. 259/68 (1), iš dalies pakeistą Tarybos reglamentu (EB, Euratomas) Nr. 723/2004 (2) ir paskutinį kartą iš dalies pakeistą 2013 m. spalio 23 d. Europos Parlamento ir Tarybos reglamentu (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos (3), ypač į Tarnybos nuostatų 30 straipsnį,
   Atsižvelgdamas į 2004 m. sausio 13 d. Europos Parlamento biuro sprendimą dėl skiriančiojo subjekto ir darbo sutartis sudaryti įgalioto subjekto įgaliojimų suteikimo,
   Atsižvelgdamas į tai, kad 2014 m. gruodžio 31 d. baigia galioti šie Europos Parlamento rezervo sąrašai:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   Atsižvelgdamas į Jungtinio komiteto nuomonę, pateiktą per 2014 m. spalio 22 d. posėdį,
   NUSPRENDĖ:
   1 straipsnis
   Rezervo sąrašų:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         galiojimo laikas pratęsiamas iki 2015 m. gruodžio 31 d.
   2 straipsnis
   Rezervo sąrašų:

               AD/1/10, PE/103/S, PE/104/S, PE/107/S, PE/119/S

         galiojimo laikas nepratęsiamas.

      Priimta Liuksemburge 2014 m. gruodžio 12 d.

         Klaus WELLE

            Generalinis sekretorius

      (1)  OL L 56, 1968 3 4, p. 1.

      (2)  OL L 124, 2004 4 27, p. 1.

      (3)  OL L 287, 2013 10 29, p. 15.


title: 2005/798/EB: 2005 m. lapkričio 14 d. Tarybos sprendimas, dėl Europos Bendrijos ir Jungtinių Amerikos Valstijų susitarimo pasikeičiant laiškais dėl prekybos vynu klausimų sudarymo

text:
18.11.2005

               LT

               Europos Sąjungos oficialusis leidinys

               L 301/14

         TARYBOS SPRENDIMAS
   2005 m. lapkričio 14 d.
   dėl Europos Bendrijos ir Jungtinių Amerikos Valstijų susitarimo pasikeičiant laiškais dėl prekybos vynu klausimų sudarymo
   (2005/798/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2000 m. spalio 23 d. Taryba įgaliojo Komisiją pradėti derybas dėl Europos bendrijos ir Jungtinių Amerikos Valstijų susitarimo dėl prekybos vynu.

               (2)

               Derybos buvo užbaigtos ir 2005 m. rugsėjo 14 d. abi Šalys parafavo Europos bendrijos ir Jungtinių Amerikos Valstijų susitarimą dėl prekybos vynu bei Europos bendrijos ir Jungtinių Amerikos Valstijų susitarimą pasikeičiant laiškais dėl prekybos vynu klausimų.

               (3)

               Nuo Bendrijos taisyklių leidžiančios nukrypti atitinkamos nuostatos, susijusios su vynininkystės metodais ir atitinkama sertifikavimo praktika, yra nustatytos visų pirma 2001 m. gegužės 22 d. Tarybos reglamente (EB) Nr. 1037/2001, leidžiančiame siūlyti ir tiekti tiesiogiai vartoti žmonėms kai kuriuos importuotus vynus, kuriems buvo taikomi vynininkystės procesai, nenumatyti Reglamente (EB) Nr. 1493/1999 (1), ir 2001 m. balandžio 24 d. Komisijos reglamente (EB) Nr. 883/2001, nustatančiame išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais (2), Jungtinių Valstijų kilmės vynų naudai.

               (4)

               Šių nukrypti leidžiančių nuostatų galiojimo laikas baigsis 2005 m. gruodžio 31 d. Pagal Susitarimo dėl prekybos vynu 4 ir 9 straipsnius Jungtinių Valstijų kilmės vynams bus taikoma ta pati tvarka, bet pagal to Susitarimo 17 straipsnio 2 dalį šios nuostatos bus taikomos tik nuo pirmosios antro mėnesio po to Susitarimo 6 straipsnio 3 dalyje nurodyto rašytinio pranešimo gavimo dienos.

               (5)

               Todėl buvo būtina derėtis dėl atskiro susitarimo pasikeičiant laiškais, kuris apimtų laikotarpį nuo 2005 m. gruodžio 31 d. iki Susitarimo dėl prekybos vynu 4 ir 9 straipsnių taikymo dienos.

               (6)

               Todėl susitarimas pasikeičiant laiškais turėtų būti patvirtintas.

               (7)

               Siekiant palengvinti susitarimo pasikeičiant laiškais įgyvendinimą, Komisija turėtų būti įgaliota priimti būtinas jo įgyvendinimo priemones 1999 m. gegužės 17 d. Tarybos reglamente (EB) Nr. 1493/1999 dėl bendro vyno rinkos organizavimo (3) nustatyta tvarka, įskaitant reikiamą bet kurios iš nukrypti leidžiančių nuostatų, numatytų Reglamente (EB) Nr. 1037/2001, pratęsimą,

         NUSPRENDĖ:
   1 straipsnis
   Europos Bendrijos ir Jungtinių Amerikos Valstijų susitarimas pasikeičiant laiškais dėl prekybos vynu klausimų (toliau – Susitarimas) patvirtinamas Bendrijos vardu.
   Susitarimo tekstas pridedamas prie šios sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Bendrijai.
   3 straipsnis
   Komisija įgaliojama priimti būtinas susitarimo įgyvendinimo priemones Reglamento (EB) Nr. 1493/1999 75 straipsnio 2 dalyje nustatyta tvarka, įskaitant reikiamą bet kurios iš nukrypti leidžiančių nuostatų, numatytų Reglamente (EB) Nr. 1037/2001, pratęsimą.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. lapkričio 14 d.

            Tarybos vardu

            Pirmininkė

         T. JOWELL

      (1)  OL L 145, 2001 5 31, p. 12. Reglamentas su pakeitimais, padarytais Reglamentu (EB) Nr. 2324/2003 (OL L 345, 2003 12 31, p. 24).

      (2)  OL L 128, 2001 5 10, p. 1. Reglamentas su paskutiniais pakeitimais, padarytais Reglamentu (EB) Nr. 908/2004 (OL L 163, 2004 4 30, p. 56).

      (3)  OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 1428/2004 (OL L 263, 2004 8 10, p. 7).
    ---documentbreak---

               18.11.2005

               LT

               Europos Sąjungos oficialusis leidinys

               L 301/16

         Europos bendrijos ir Jungtinių Amerikos Valstijų
   SUSITARIMAS PASIKEIČIANT LAIŠKAIS
   dėl prekybos vynu klausimų
   Briuseli,
   Gerbiamasis pone,
   Turiu garbę patvirtinti toliau pateiktą Europos bendrijos (toliau – Bendrija) ir Jungtinių Amerikos Valstijų (toliau – Jungtinės Valstijos) pasiektą susitarimą, susijusį su Europos bendrijos ir Jungtinių Amerikos Valstijų susitarimu dėl prekybos vynu (toliau – Vyno susitarimas), parafuotu 2005 m. rugsėjo 14 d.
   1.   Atsižvelgiant į poreikį nesutrikdyti prekybos vynu tarp Šalių iki Vyno susitarimo įsigaliojimo ir ypač jo 4 ir 9 straipsnių taikymo dienos, kaip nurodyta 17 straipsnio 2 dalyje, Bendrija toliau taiko:

               a)

               Tarybos reglamente (EB) Nr. 1037/2001 nurodytus ir Tarybos reglamentu (EB) Nr. 2324/2003 pratęstus savo leidimus, susijusius su vynininkystės metodais, kurie galioja Jungtinių Valstijų kilmės vynams šio laiško dieną; ir

               b)

               šio laiško dieną galiojančius sertifikavimo reikalavimus, nurodytus Komisijos reglamente (EB) Nr. 883/2001.

         2.   Jei įvykdomos 1 dalies a ir b punktų sąlygos, Jungtinės Valstijos, remdamosi vynininkystės metodais arba produktų specifikacijomis, netaiko apribojimų Bendrijos teritorijoje pagamintų vynų, kurie pagaminti laikantis Bendrijos teisės aktuose, taisyklėse ir reikalavimuose nustatytų vynininkystės metodų ir procedūrų, įvežimui, pateikimui į rinką arba pardavimui nuo šio laiško datos ir Jungtinės Valstijos priima tuos metodus ir procedūras kaip nurodyta US Public Law 108–429 2002 (a)(1)(B) skirsnyje. Šis Jungtinių Valstijų įsipareigojimas patenka į Vyno susitarimo, ypač į jo 3 straipsnio, taikymo sritį. Priemonės žmonių sveikatai apsaugoti ar saugai užtikrinti, kurių imasi bet kuri iš Šalių, nepriklauso šiam įsipareigojimui. Šiame Susitarime nenumatoma jokių reikalavimų, kurių turėtų laikytis Bendrija vykdydama sertifikavimą, kad Bendrijos vynininkystės metodai ir procedūros atitiktų vyno apdirbimo reikalavimus, kaip apibrėžta US Public Law 108–429 2002 skirsnyje.
   3.   Pripažindamos, kad Vyno susitarimas netaikomas vynams, kuriuose esančio alkoholio kiekis neviršija 7 procentų (7 %) tūrio, taip pat pripažindamos, kad toks Bendrijos teritorijos kilmės vynas yra gaminamas laikantis Bendrijos teisės aktuose, taisyklėse ir reikalavimuose, išvardytuose Vyno susitarimo I priede, nustatytų vynininkystės metodų ir procedūrų, Jungtinės Valstijos pripažįsta šiuos metodus ir procedūras, taikomas tokiam vynui, kaip apibrėžta US Public Law 108–429 2002 (a)(1)(B) skirsnyje, tol, kol vykdomos pirmiau nurodytos 1 dalies a ir b punktų sąlygos arba kol galioja Vyno susitarimo 4 ir 9 straipsniai. Be to, šiame Susitarime nenumatoma jokių reikalavimų, kurių turėtų laikytis Bendrija vykdydama sertifikavimą, kad vyno, kuriame esančio alkoholio kiekis neviršija 7 procentų (7 %) tūrio, vynininkystės metodai ir procedūros Bendrijoje atitiktų vyno apdirbimo reikalavimus, kaip apibrėžta US Public Law 108–429 2002 (a)(1)(B) skirsnyje. Priemonės žmonių sveikatai apsaugoti ar saugai užtikrinti, kuri imasi bet kuri iš Šalių, nepriklauso šiam įsipareigojimui.
   4.   Iki Vyno susitarimo 4 ir 9 straipsnių taikymo dienos taikomos 1 ir 2 dalys, kaip numatyta jo 17 straipsnio 2 dalyje, bet ne ilgiau kaip trejus metus nuo šio Susitarimo įsigaliojimo dienos. Nepaisant pirmiau minėtų sąlygų, jei 4 ir 9 straipsniai nepradedami taikyti per trejus metus, šis laikotarpis pratęsiamas dar dvejiems metams.
   5.   Jei bet kuri iš Šalių praneša apie ketinimą nepasirašyti Vyno susitarimo arba nutraukia Vyno susitarimą, šio Susitarimo galiojimas baigiasi po dvylikos mėnesių nuo tos dienos kai viena Šalis gauna kitos Šalies pranešimą apie ketinimą nepasirašyti Vyno susitarimo arba nuo tos dienos, kai įsigalioja Vyno susitarimo nutraukimas pagal jo 14 straipsnio nuostatas, kai jos taikomos.
   6.   Bet kuri iš Šalių gali nutraukti šį Susitarimą bet kuriuo metu kitai Šaliai pateikusi rašytinį pranešimą. Nutraukimas įsigalioja per dvylika mėnesių nuo tos dienos, kai viena Šalis gauna kitos Šalies pranešimą, jei pranešime nenurodoma vėlesnė data arba jei pranešimas nepanaikinamas ankščiau nei nurodytą dieną.
   Jei pirmiau minėtos sąlygos yra priimtinos Jungtinėms Valstijoms, aš turiu garbę pasiūlyti, kad šis laiškas ir Jūsų atsakomasis laiškas, patvirtinantis Jūsų pritarimą, kartu sudarytų Bendrijos ir Jungtinių Valstijų susitarimą, kuris įsigalioja nuo Jūsų atsakomojo laiško datos.
   Reiškiu Jums savo didžią pagarbą.

         Europos bendrijos vardu

   Gerbiamasis pone,
   Turiu garbę pranešti, kad gavau Jūsų šios dienos laišką, kuriame rašoma:

      „Turiu garbę patvirtinti toliau pateiktą Europos bendrijos (toliau – Bendrija) ir Jungtinių Amerikos Valstijų (toliau – Jungtinės Valstijos) pasiektą susitarimą, susijusį su Europos bendrijos ir Jungtinių Amerikos Valstijų susitarimu dėl prekybos vynu (toliau – Vyno susitarimas), parafuotu 2005 m. rugsėjo 14 d.
      1.   Atsižvelgiant į poreikį nesutrikdyti prekybos vynu tarp Šalių iki Vyno susitarimo įsigaliojimo ir ypač jo 4 ir 9 straipsnių taikymo dienos, kaip nurodyta 17 straipsnio 2 dalyje, Bendrija toliau taiko:

                  a)

                  Tarybos reglamente (EB) Nr. 1037/2001 nurodytus ir Tarybos reglamentu (EB) Nr. 2324/2003 pratęstus savo leidimus, susijusius su vynininkystės metodais, kurie galioja Jungtinių Valstijų kilmės vynams šio laiško dieną; ir

                  b)

                  šio laiško dieną galiojančius sertifikavimo reikalavimus, nurodytus Komisijos reglamente (EB) Nr. 883/2001.

            2.   Jei įvykdomos 1 dalies a ir b punktų sąlygos, Jungtinės Valstijos, remdamosi vynininkystės metodais arba produktų specifikacijomis, netaiko apribojimų Bendrijos teritorijoje pagamintų vynų, kurie pagaminti laikantis Bendrijos teisės aktuose, taisyklėse ir reikalavimuose nustatytų vynininkystės metodų ir procedūrų, įvežimui, pateikimui į rinką arba pardavimui nuo šio laiško datos ir Jungtinės Valstijos priima tuos metodus ir procedūras kaip nurodyta US Public Law 108–429 2002 (a)(1)(B) skirsnyje. Šis Jungtinių Valstijų įsipareigojimas patenka į Vyno susitarimo, ypač į jo 3 straipsnio, taikymo sritį. Priemonės žmonių sveikatai apsaugoti ar saugai užtikrinti, kurių imasi bet kuri iš Šalių, nepriklauso šiam įsipareigojimui. Šiame Susitarime nenumatoma jokių reikalavimų, kurių turėtų laikytis Bendrija vykdydama sertifikavimą, kad Bendrijos vynininkystės metodai ir procedūros atitiktų vyno apdirbimo reikalavimus, kaip apibrėžta US Public Law 108–429 2002 skirsnyje.
      3.   Pripažindamos, kad Vyno susitarimas netaikomas vynams, kuriuose esančio alkoholio kiekis neviršija 7 procentų (7 %) tūrio, taip pat pripažindamos, kad toks Bendrijos teritorijos kilmės vynas yra gaminamas laikantis Bendrijos teisės aktuose, taisyklėse ir reikalavimuose, išvardytuose Vyno susitarimo I priede, nustatytų vynininkystės metodų ir procedūrų, Jungtinės Valstijos pripažįsta šiuos metodus ir procedūras, taikomas tokiam vynui, kaip apibrėžta US Public Law 108–429 2002 (a)(1)(B) skirsnyje, tol, kol vykdomos pirmiau nurodytos 1 dalies a ir b punktų sąlygos arba kol galioja Vyno susitarimo 4 ir 9 straipsniai. Be to, šiame Susitarime nenumatoma jokių reikalavimų, kurių turėtų laikytis Bendrija vykdydama sertifikavimą, kad vyno, kuriame esančio alkoholio kiekis neviršija 7 procentų (7 %) tūrio, vynininkystės metodai ir procedūros Bendrijoje atitiktų vyno apdirbimo reikalavimus, kaip apibrėžta US Public Law 108–429 2002 (a)(1)(B) skirsnyje. Priemonės žmonių sveikatai apsaugoti ar saugai užtikrinti, kuri imasi bet kuri iš Šalių, nepriklauso šiam įsipareigojimui.
      4.   Iki Vyno susitarimo 4 ir 9 straipsnių taikymo dienos taikomos 1 ir 2 dalys, kaip numatyta jo 17 straipsnio 2 dalyje, bet ne ilgiau kaip trejus metus nuo šio Susitarimo įsigaliojimo dienos. Nepaisant pirmiau minėtų sąlygų, jei 4 ir 9 straipsniai nepradedami taikyti per trejus metus, šis laikotarpis pratęsiamas dar dvejiems metams.
      5.   Jei bet kuri iš Šalių praneša apie ketinimą nepasirašyti Vyno susitarimo arba nutraukia Vyno susitarimą, šio Susitarimo galiojimas baigiasi po dvylikos mėnesių nuo tos dienos kai viena Šalis gauna kitos Šalies pranešimą apie ketinimą nepasirašyti Vyno susitarimo arba nuo tos dienos, kai įsigalioja Vyno susitarimo nutraukimas pagal jo 14 straipsnio nuostatas, kai jos taikomos.
      6.   Bet kuri iš Šalių gali nutraukti šį Susitarimą bet kuriuo metu kitai Šaliai pateikusi rašytinį pranešimą. Nutraukimas įsigalioja per dvylika mėnesių nuo tos dienos, kai viena Šalis gauna kitos Šalies pranešimą, jei pranešime nenurodoma vėlesnė data arba jei pranešimas nepanaikinamas ankščiau nei nurodytą dieną.
      Jei pirmiau minėtos sąlygos yra priimtinos Jungtinėms Valstijoms, aš turiu garbę pasiūlyti, kad šis laiškas ir Jūsų atsakomasis laiškas, patvirtinantis Jūsų pritarimą, kartu sudarytų Bendrijos ir Jungtinių Valstijų susitarimą, kuris įsigalioja nuo Jūsų atsakomojo laiško datos.“.

   Aš turiu garbę patvirtinti, kad Jungtinės Amerikos Valstijos pritaria Jūsų laiške nurodytam susitarimui ir kad Jūsų laiškas kartu su šiuo atsakomuoju laišku sudaro Jungtinių Amerikos Valstijų ir Europos bendrijos susitarimą, kuris įsigalioja šio atsakymo dieną.
   Reiškiu Jums savo didžią pagarbą.

         Jungtinių Amerikos Valstijų vardu


title: 2011/94/ES: 2010 m. gegužės 25 d. Tarybos sprendimas dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų pasirašymo

text:
12.2.2011

               LT

               Europos Sąjungos oficialusis leidinys

               L 38/33

         TARYBOS SPRENDIMAS
   2010 m. gegužės 25 d.
   dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų pasirašymo
   (2011/94/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2003 m. birželio 5 d. sprendimu Taryba įgaliojo Komisiją pradėti derybas su trečiosiomis šalimis dėl šiuo metu galiojančių dvišalių susitarimų tam tikrų nuostatų pakeitimo Sąjungos lygmenyje.

               (2)

               Komisija Sąjungos vardu derėjosi su Meksikos Jungtinėmis Valstijomis dėl Susitarimo dėl oro susisiekimo paslaugų tam tikrų aspektų (toliau – Susitarimas) vadovaudamasi 2003 m. birželio 5 d. Tarybos sprendimo priede nustatytais mechanizmais ir nurodymais.

               (3)

               Susitarimas, dėl kurio susitarė Komisija, turėtų būti pasirašytas su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Meksikos Jungtinių Valstijų Susitarimo dėl oro susisiekimo paslaugų tam tikrų aspektų pasirašymas su sąlyga, kad Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. gegužės 25 d.

            Tarybos vardu

            Pirmininkas

         M. SEBASTIÁN

    ---documentbreak---

               12.2.2011

               LT

               Europos Sąjungos oficialusis leidinys

               L 38/33

         Europos Sąjungos ir Meksikos Jungtinių Valstijų
   SUSITARIMAS
   dėl oro susisiekimo paslaugų tam tikrų aspektų
   EUROPOS SĄJUNGA
   ir
   MEKSIKOS JUNGTINĖS VALSTIJOS
   (toliau – Šalys),
   veikdamos pagal savo kompetenciją,
   ATSIŽVELGDAMOS į įvairių Europos Sąjungos valstybių narių ir Meksikos Jungtinių Valstijų dvišalių oro susisiekimo paslaugų susitarimų nuostatas,
   PAŽYMĖDAMOS, kad 2003 m. birželio 5 d. Europos Sąjungos valstybės narės įgaliojo Europos Komisiją sudaryti Europos Sąjungos ir trečiųjų šalių susitarimą ir taip iš dalies pakeisti tam tikras jų sudarytų dvišalių oro susisiekimo paslaugų susitarimų nuostatas,
   PAŽYMĖDAMOS, kad Europos Sąjunga turi išskirtinę kompetenciją spręsti dėl keleto aspekto, kurie gali būti įtraukti į Europos Sąjungos valstybių narių su trečiosiomis šalimis sudaromus ar sudarytus dvišalius oro susisiekimo paslaugų susitarimus,
   PRIPAŽINDAMOS, kaip svarbu atnaujinti Europos Sąjungos valstybių narių ir Meksikos Jungtinių Valstijų santykius oro susisiekimo paslaugų srityje, kad būtų sukurtas tvirtas oro susisiekimo tarp Europos Sąjungos ir Meksikos Jungtinių Valstijų paslaugų teisinis pagrindas ir užtikrintas tokių oro susisiekimo paslaugų tęstinumas,
   PABRĖŽDAMOS savo siekį skatinti laisvą konkurenciją oro susisiekimo paslaugų srityje ir užtikrinti, kad oro vežėjai nesudarytų susitarimų, kuriais būtų siekiama trikdyti, riboti ar iškreipti konkurenciją,
   PAŽYMĖDAMOS, kad Europos Sąjunga nesiekia įtakoti pusiausvyros tarp Europos Sąjungos ir Meksikos Jungtinių Valstijų oro vežėjų ar iš dalies pakeisti šiuo metu galiojančių dvišalių oro susisiekimo paslaugų susitarimų nuostatas dėl skrydžių teisių,
   SUSITARĖ:
   1 straipsnis
   Bendrosios nuostatos
   1.   Nuorodos į Europos Sąjungos valstybės narės, kuri yra bet kurio I priede nurodyto dvišalio susitarimo šalis, piliečius laikomos nuorodomis į Europos Sąjungos valstybių narių piliečius.
   2.   Nuorodos į Europos Sąjungos valstybės narės, kuri yra bet kurio I priede nurodyto dvišalio susitarimo šalis, oro vežėjus laikomos nuorodomis į tokios Europos Sąjungos valstybės narės paskirtus oro vežėjus.
   3.   Šiuo Susitarimu pakeičiamos tam tikros I priede nurodytų šiuo metu galiojančių dvišalių oro susisiekimo paslaugų susitarimų nuostatos, nedarant poveikio šiuo metu galiojančioms skrydžių teisėms.
   2 straipsnis
   Europos Sąjungos valstybės narės paskyrimas
   1.   Šio straipsnio 2 ir 3 dalių nuostatos pakeičia atitinkamai II priedo a ir b punktuose nurodytų straipsnių atitinkamas nuostatas dėl Europos Sąjungos valstybės narės oro vežėjo paskyrimo, Meksikos Jungtinių Valstijų suteikiamų įgaliojimų ir leidimų, atsisakymo išduoti oro vežėjui įgaliojimus ar leidimus, jų atšaukimo, galiojimo sustabdymo ar apribojimo.
   2.   Meksikos Jungtinės Valstijos, gavusios Europos Sąjungos valstybės narės paskyrimą, nedelsdamos suteikia atitinkamus įgaliojimus ir leidimus, jei:

               a)

               oro vežėjas yra įsisteigęs paskiriančiosios Europos Sąjungos valstybės narės teritorijoje pagal Europos Sąjungos sutartį ir Sutartį dėl Europos Sąjungos veikimo bei turi galiojančią licenciją oro susisiekimui vykdyti pagal Europos Sąjungos teisę, ir

               b)

               Europos Sąjungos valstybė narė, atsakinga už oro vežėjo pažymėjimo išdavimą, vykdo ir užtikrina veiksmingą oro vežėjo veiklos kontrolę, o paskyrime yra aiškiai nurodyta atitinkama aviacijos institucija, ir

               c)

               oro vežėją tiesiogiai ar jo kontrolinį akcijų paketą valdo ir jį faktiškai kontroliuoja Europos Sąjungos valstybės narės ar jų piliečiai arba III priede išvardytos kitos valstybės ar jų piliečiai.

         3.   Jei netenkinama viena iš 2 dalyje nurodytų sąlygų, Meksikos Jungtinės Valstijos gali atsisakyti išduoti įgaliojimus ar leidimus Europos Sąjungos valstybės narės paskirtam oro vežėjui, juos atšaukti, sustabdyti ar apriboti jų galiojimą.
   Besinaudodamos šioje dalyje nustatytomis teisėmis, Meksikos Jungtinės Valstijos nediskriminuoja Europos Sąjungos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatomis papildomi II priedo c punkte nurodyti straipsniai.
   2.   Europos Sąjungos valstybei narei paskyrus oro vežėją, kurio nuolatinę veiklos kontrolę vykdo ir užtikrina kita Europos Sąjungos valstybė narė, Meksikos Jungtinių Valstijų teisės pagal saugą reglamentuojančias oro vežėją paskyrusios Europos Sąjungos valstybės narės ir Meksikos Jungtinių Valstijų susitarimo nuostatas vienodai taikomos, kai ta kita Europos Sąjungos valstybė narė priima, įgyvendina ar užtikrina saugos standartus ir išduoda tam oro vežėjui įgaliojimą.
   4 straipsnis
   Suderinamumas su konkurencijos taisyklėmis
   1.   Nė vienu iš dvišalių Meksikos Jungtinių Valstijų ir Europos Sąjungos valstybių narių susitarimu negali būti:

               a)

               pritariama įmonių susitarimams, įmonių asociacijų sprendimams ar suderintiems veiksmams, kuriais užkertamas kelias konkurencijai, ji iškreipiama ar apribojama;

               b)

               stiprinamas tokių susitarimų, sprendimų ar suderintų veiksmų poveikis; arba

               c)

               privatiems ūkinės veiklos subjektams perduodama atsakomybė už konkurencijai kelią užkertančias, ją iškreipiančias ar ribojančias priemones.

         2.   Su 1 dalies nuostatomis nesuderinamos I priede nurodytų dvišalių susitarimų nuostatos netaikomos.
   5 straipsnis
   Susitarimo priedai
   Šio Susitarimo priedai yra neatsiejama jo dalis.
   6 straipsnis
   Peržiūrėjimas ir pakeitimas
   Šalys abipusiu raštišku sutarimu šį Susitarimą gali bet kuriuo metu peržiūrėti ar iš dalies pakeisti. Tokie pakeitimai įsigalioja šio Susitarimo 9 straipsnio 1 punkte nurodyta tvarka.
   7 straipsnis
   Įsigaliojimas
   1.   Šis Susitarimas įsigalioja praėjus trisdešimčiai (30) dienų nuo paskutinio pranešimo, kuriuo šalys diplomatiniais kanalais raštu praneša, kad būtinos vidinės procedūros atliktos, dienos.
   2.   Šiam Susitarimui įsigaliojus, jo nuostatos taikomos I priedo b punkte nurodytiems dvišaliams susitarimams.
   3.   Jei šio Susitarimo ir I priede nurodytų dvišalių susitarimų nuostatos nesutampa, pirmenybė teikiama šio Susitarimo nuostatoms.
   8 straipsnis
   Nutraukimas
   1.   Jei nutraukiamas bet kuris I priede nurodytas dvišalis susitarimas, visos su minėtu dvišaliu susitarimu susijusios šio Susitarimo nuostatos taip pat netenka galios.
   2.   Jei nutraukiami visi I priede nurodyti dvišaliai susitarimai, šis Susitarimas netenka galios tuomet, kai nustoja galioti paskutinis iš minėtų susitarimų.

      TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.
      PRIIMTA Briuselyje du tūkstančiai dešimtų metų gruodžio penkioliktą dieną dviem egzemplioriais bulgarų, ispanų, čekų, danų, vokiečių, estų, graikų, anglų, prancūzų, italų, latvių, lietuvių, vengrų, maltiečių, olandų, lenkų, portugalų, rumunų, slovakų, slovėnų, suomių ir švedų kalbomis; tekstas kiekviena kalba yra autentiškas. Neatitikimo atveju pirmenybė teikiama tekstui ispanų kalba.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         a Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   I PRIEDAS

      ŠIO SUSITARIMO 1 STRAIPSNYJE NURODYTŲ DVIŠALIŲ SUSITARIMŲ SĄRAŠAS

               a)

               Meksikos Jungtinių Valstijų ir Europos Sąjungos valstybių narių oro susisiekimo paslaugų susitarimai, kurie buvo sudaryti ir (arba) pasirašyti iki šio Susitarimo pasirašymo dienos:

                           —

                           Meksikos Jungtinių Valstijų Vyriausybės ir Austrijos Federalinės Vyriausybės oro transporto susitarimas, pasirašytas Vienoje (Austrija) 1995 m. kovo 27 d. (toliau – Meksikos ir Austrijos susitarimas),

                           —

                           Meksikos Jungtinių Valstijų Vyriausybės ir Belgijos Karalystės Vyriausybės oro transporto susitarimas, pasirašytas Meksike 1999 m. balandžio 26 d. (toliau – Meksikos ir Belgijos susitarimas),

                           —

                           Meksikos Jungtinių Valstijų Vyriausybės ir Čekijos ir Slovakijos Federacinės Respublikos Vyriausybės oro transporto susitarimas, pasirašytas Meksike 1990 m. rugpjūčio 14 d. (toliau – Meksikos ir Čekijos Respublikos susitarimas),

                           —

                           Meksikos Jungtinių Valstijų Vyriausybės ir Prancūzijos Respublikos Vyriausybės oro transporto susitarimas, pasirašytas Paryžiuje (Prancūzija) 1993 m. gegužės 18 d., su pakeitimais, padarytais Susitarimu dėl Meksikos Jungtinių Valstijų Vyriausybės ir Prancūzijos Respublikos Vyriausybės oro transporto susitarimo pakeitimo ir papildymo, sudarytu pasikeitus laiškais, parengtais Paryžiuje ir Meksike 2004 m. sausio 13 d. ir vasario 4 d. (toliau – Meksikos ir Prancūzijos susitarimas),

                           —

                           Meksikos Jungtinių Valstijų ir Vokietijos Federacinės Respublikos oro transporto susitarimas, pasirašytas Meksike 1967 m. kovo 8 d. (toliau – Meksikos ir Vokietijos susitarimas),

                           —

                           Meksikos Jungtinių Valstijų ir Italijos Respublikos oro transporto susitarimas, pasirašytas Meksike 1965 m. gruodžio 23 d., su pakeitimais, padarytais Susitarimu dėl 1965 m. gruodžio 23 d. Meksikos Jungtinių Valstijų ir Italijos Respublikos oro transporto susitarimo pakeitimo ir papildymo, sudarytu pasikeitus laiškais, parengtais Romoje (Italija) 2004 m. rugpjūčio 2 d. ir gruodžio 7 d. (toliau – Meksikos ir Italijos susitarimas),

                           —

                           Meksikos Jungtinių Valstijų Vyriausybės ir Liuksemburgo Didžiosios Hercogystės Vyriausybės oro transporto susitarimas, pasirašytas Meksike 1996 m. kovo 19 d. (toliau – Meksikos ir Liuksemburgo susitarimas),

                           —

                           Meksikos Jungtinių Valstijų Vyriausybės ir Nyderlandų Karalystės Vyriausybės oro transporto susitarimas, pasirašytas Meksike 1971 m. gruodžio 6 d., su pakeitimais, padarytais Susitarimu dėl 1971 m. gruodžio 6 d. Meksikos Jungtinių Valstijų Vyriausybės ir Nyderlandų Karalystės Vyriausybės oro transporto susitarimo pakeitimo, sudarytu pasikeitus laiškais, parengtais Meksike 1992 m. rugpjūčio 24 d. (toliau – Meksikos ir Nyderlandų susitarimas),

                           —

                           Meksikos Jungtinių Valstijų Vyriausybės ir Lenkijos Respublikos Vyriausybės Susitarimas dėl oro transporto, pasirašytas Meksike 1990 m. spalio 11 d. (toliau – Meksikos ir Lenkijos susitarimas),

                           —

                           Meksikos ir Portugalijos Vyriausybių civilinio oro transporto susitarimas, pasirašytas Lisabonoje (Portugalija) 1948 m. spalio 22 d. (toliau – Meksikos ir Portugalijos susitarimas),

                           —

                           Meksikos Jungtinių Valstijų Vyriausybės ir Ispanijos Karalystės Vyriausybės oro transporto susitarimas, pasirašytas Meksike 1978 m. lapkričio 21 d. (toliau – Meksikos ir Ispanijos susitarimas),

                           —

                           Meksikos Jungtinių Valstijų Vyriausybės ir Didžiosios Britanijos ir Šiaurės Airijos Jungtinės Karalystės Vyriausybės oro susisiekimo paslaugų susitarimas, pasirašytas Meksike 1988 m. lapkričio 18 d. (toliau – Meksikos ir Jungtinės Karalystės susitarimas).

               b)

               Meksikos Junginių Valstijų ir Europos Sąjungos valstybių narių oro susisiekimo paslaugų susitarimai, kurie šio Susitarimo pasirašymo dieną dar neįsigaliojo:

                           —

                           Meksikos Jungtinių Valstijų ir Ispanijos Karalystės oro transporto susitarimas, pasirašytas Madride (Ispanija) 2003 m. balandžio 8 d.

         II PRIEDAS

      I PRIEDE NURODYTŲ IR ŠIO SUSITARIMO 2 IR 3 STRAIPSNIUOSE MINIMŲ SUSITARIMŲ STRAIPSNIAI

               a)

               Valstybės narės paskyrimas:

                           —

                           Meksikos ir Austrijos susitarimo 3 straipsnis,

                           —

                           Meksikos ir Belgijos susitarimo 3 straipsnis,

                           —

                           Meksikos ir Čekijos Respublikos susitarimo 3 straipsnis,

                           —

                           Meksikos ir Prancūzijos susitarimo 3 straipsnis,

                           —

                           Meksikos ir Vokietijos susitarimo 3 straipsnis,

                           —

                           Meksikos ir Italijos susitarimo 3 straipsnis,

                           —

                           Meksikos ir Liuksemburgo susitarimo 3 straipsnis,

                           —

                           Meksikos ir Nyderlandų susitarimo 3 straipsnis,

                           —

                           Meksikos ir Lenkijos susitarimo 3 straipsnis,

                           —

                           Meksikos ir Portugalijos susitarimo II straipsnis,

                           —

                           Meksikos ir Ispanijos susitarimo 3 straipsnis,

                           —

                           Meksikos ir Jungtinės Karalystės susitarimo 4 straipsnis.

               b)

               Atsisakymas išduoti įgaliojimus ar leidimus, jų atšaukimas, galiojimo sustabdymas ar apribojimas:

                           —

                           Meksikos ir Austrijos susitarimo 4 straipsnis,

                           —

                           Meksikos ir Belgijos susitarimo 5 straipsnis,

                           —

                           Meksikos ir Čekijos Respublikos susitarimo 4 straipsnis,

                           —

                           Meksikos ir Prancūzijos susitarimo 4 straipsnis,

                           —

                           Meksikos ir Vokietijos susitarimo 4 straipsnio pirmas sakinys,

                           —

                           Meksikos ir Italijos susitarimo 4 straipsnis,

                           —

                           Meksikos ir Liuksemburgo susitarimo 4 straipsnis,

                           —

                           Meksikos ir Nyderlandų susitarimo 4 straipsnis,

                           —

                           Meksikos ir Lenkijos susitarimo 4 straipsnis,

                           —

                           Meksikos ir Portugalijos susitarimo VII straipsnis,

                           —

                           Meksikos ir Ispanijos susitarimo 4 straipsnis,

                           —

                           Meksikos ir Jungtinės Karalystės susitarimo 5 straipsnis.

               c)

               Sauga:

                           —

                           Meksikos ir Austrijos susitarimo 6 straipsnis,

                           —

                           Meksikos ir Belgijos susitarimo 7 straipsnis,

                           —

                           Meksikos ir Čekijos Respublikos susitarimo 6 straipsnis,

                           —

                           Meksikos ir Prancūzijos susitarimo 6a straipsnis,

                           —

                           Meksikos ir Italijos susitarimo 6a straipsnis,

                           —

                           Meksikos ir Liuksemburgo susitarimo 6 straipsnis,

                           —

                           Meksikos ir Nyderlandų susitarimo 6 straipsnis,

                           —

                           Meksikos ir Portugalijos susitarimo V straipsnis,

                           —

                           Meksikos ir Jungtinės Karalystės susitarimo 8 straipsnis.

         III PRIEDAS

      ŠIO SUSITARIMO 2 STRAIPSNYJE NURODYTŲ KITŲ VALSTYBIŲ SĄRAŠAS

               a)

               Islandijos Respublika (pagal Europos ekonominės erdvės susitarimą).

               b)

               Lichtenšteino Kunigaikštystė (pagal Europos ekonominės erdvės susitarimą).

               c)

               Norvegijos Karalystė (pagal Europos ekonominės erdvės susitarimą).

               d)

               Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą).


title: 1983 m. liepos 25 d. Tarybos Sprendimas dėl Bendrijos prisijungimo prie Konvencijos dėl žvejybos ir gyvųjų išteklių išsaugojimo Baltijos jūroje ir Beltuose, iš dalies pakeistos valstybių, konvencijos šalių, atstovų konferencijos protokolu, pasirašytos Varšuvoje 1982 m. lapkričio 11 d.

text:
Svarbus teisinis pranešimas

|

31983D0414

Oficialusis leidinys L 237 , 26/08/1983 p. 0004 - 0004 specialusis leidimas suomių kalba: skyrius 15 tomas 4 p. 0127  specialusis leidimas ispanų kalba: skyrius 04 tomas 2 p. 0129  specialusis leidimas švedų kalba: skyrius 15 tomas 4 p. 0127  specialusis leidimas portugalų kalba skyrius 04 tomas 2 p. 0129

		Tarybos Sprendimas1983 m. liepos 25 d.dėl Bendrijos prisijungimo prie Konvencijos dėl žvejybos ir gyvųjų išteklių išsaugojimo Baltijos jūroje ir Beltuose, iš dalies pakeistos valstybių, konvencijos šalių, atstovų konferencijos protokolu, pasirašytos Varšuvoje 1982 m. lapkričio 11 d.(83/414/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi gyvųjų išteklių Baltijos jūroje ir Beltuose tvarkymui ir išsaugojimui reikia tarptautinio reglamento;kadangi šiuo tikslu Gdanske 1973 m. rugsėjo 13 d. buvo pasirašyta Konvencija dėl žvejybos ir gyvųjų išteklių išsaugojimo Baltijos jūroje ir Beltuose, toliau — Gdansko konvencija, įsigaliojusi 1974 m. liepos 28 d.;kadangi Bendrijos išimtinė kompetencija yra imtis gyvųjų jūros išteklių išsaugojimo priemonių ne tik autonomiškai, bet ir per sutartinius įsipareigojimus su trečiosiomis šalimis bei tarptautinių organizacijų veiklą;kadangi dvi valstybės narės, Gdansko konvencijos Susitariančios Šalys, būtent Danijos Karalystė ir Vokietijos Federacinė Respublika, 1977 m. pateikė Lenkijos Vyriausybei, Konvencijos depozitarei, konvencijos pakeitimų, leisiančių prie jos prisijungti Bendrijai, pasiūlymus;kadangi Gdansko konvencijos Susitariančios Šalys 1982 m. lapkričio 11 d. pasirašė protokolą su konvencijos pakeitimų pasiūlymais, inter alia, minėtais danų ir vokiečių pasiūlymais;kadangi šie pakeitimai įsigalios po 90 dienų nuo datos, kai Vyriausybė depozitarė bus gavusi pranešimus iš visų Susitariančių Šalių apie pakeitimų priėmimą; kadangi po šio įsigaliojimo Bendrija gali prisijungti prie Gdansko konvencijos;kadangi siekiant prisidėti prie gyvųjų išteklių išsaugojimo rajone, kuriam taikoma Gdansko konvencija ir kuriame žvejoja Bendrijos žvejai, Bendrijai būtina prisijungti prie konvencijos,NUSPRENDĖ1 straipsnisBendrija patvirtina Europos ekonominės bendrijos prisijungimą prie konvencijos dėl žvejybos ir gyvųjų išteklių išsaugojimo Baltijos jūroje ir Beluose, iš dalies pakeistos valstybių, konvencijos šalių, atstovų konferencijos protokolu, pasirašytos Varšuvoje 1982 m. lapkričio 11 d.Konvencijos ir protokolo tekstai pridedami prie šio sprendimo.2 straipsnisTarybos pirmininkas deponuoja Lenkijos Liaudies Respublikos Vyriausybei prisijungimo dokumentą pagal konvencijos XVIII straipsnį [3].3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1983 m. liepos 25 d.Tarybos varduPirmininkasC. Simitis[1] OL C 117, 1983 4 30, p. 4.[2] 1983 m. liepos 8 d. pateikta nuomonė (dar nepaskelbta Oficialiajame leidinyje).[3] Tarybos Generalinis sekretoriatas paskelbs konvencijos įsigaliojimo Bendrijai datą Europos Bendrijų oficialiajame leidinyje.--------------------------------------------------


title: 2004 m. vasario 23 d. Tarybos ir Komisijos sprendimas dėl Europos Bendrijų bei jų valstybių narių ir Buvusios Jugoslavijos Respublikos Makedonijos stabilizavimo ir asociacijos susitarimo sudarymo

text:
Svarbus teisinis pranešimas

|

32004D0239

Oficialusis leidinys L 084 , 20/03/2004 p. 0001 - 0002

		Tarybos ir Komisijos sprendimas2004 m. vasario 23 d.dėl Europos Bendrijų bei jų valstybių narių ir Buvusios Jugoslavijos Respublikos Makedonijos stabilizavimo ir asociacijos susitarimo sudarymo(2004/239/EB, Euratomas)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmosios pastraipos paskutiniuoju sakiniu ir su jos 300 straipsnio 3 dalies antrąja pastraipa [1],atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdama į Komisijos pasiūlymą [2],atsižvelgdama į Europos Parlamento pritarimą [3],atsižvelgdama į Tarybos pritarimą, duotą vadovaujantis Europos atominės energijos bendrijos steigimo sutarties 101 straipsniu,kadangi:(1) Europos Bendrijų bei jų valstybių narių ir Buvusios Jugoslavijos Respublikos Makedonijos stabilizavimo ir asociacijos susitarimas buvo pasirašytas Liuksemburge 2001 m. balandžio 9 d. Europos bendrijos vardu, remiantis 2001 m. balandžio 4 d. Tarybos sprendimu dėl jo sudarymo.(2) Šiame susitarime nurodytos prekybinės nuostatos yra išskirtinio pobūdžio, jos susijusios su politika, vykdoma remiantis stabilizavimo ir asociacijos procesu, ir nesudarys Europos Sąjungai jokio precedento Bendrijos prekybos politikoje kitų trečiųjų šalių, kurios nėra vakarinių Balkanų šalys, atžvilgiu.(3) Šio susitarimo nuostatos, kurioms taikoma Europos bendrijos steigimo sutarties IV antraštinės dalies trečia dalis, įpareigoja Jungtinę Karalystę ir Airiją kaip atskiras susitariančiąsias šalis, bet ne kaip Europos bendrijos dalį, iki to laiko, kol Jungtinė Karalystė arba Airija praneš Buvusiai Jugoslavijos Respublikai Makedonijai, kad jos yra įpareigotos kaip Europos bendrijos dalis, remiantis Protokolu dėl Jungtinės Karalystės ir Airijos pozicijos, pridedamu prie Europos Sąjungos sutarties ir Europos bendrijos steigimo sutarties. Tas pats taikoma Danijai pagal Protokolą dėl Danijos pozicijos, pridedamą prie šių sutarčių.(4) Šis susitarimas turėtų būti patvirtintas,NUSPRENDĖ:1 straipsnisEuropos bendrijos ir Europos atominės energijos bendrijos vardu patvirtinami Europos Bendrijų bei jų valstybių narių ir Buvusios Jugoslavijos Respublikos Makedonijos Stabilizavimo ir asociacijos susitarimas, prie jo pridedami protokolai ir prie galutinio akto pridedamos deklaracijos.Pirmojoje pastraipoje nurodyti tekstai pridedami prie šio sprendimo.2 straipsnis1. Taryba, Komisijos siūlymu, arba, tam tikrais atvejais, Komisija (kiekviena pagal atitinkamas sutarčių nuostatas) apibrėžia poziciją, kurios laikysis Bendrija Stabilizavimo ir asociacijos taryboje bei Stabilizavimo ir asociacijos komitete, kai pastarajam Stabilizavimo ir asociacijos taryba suteikia teisę veikti.2. Pagal Stabilizavimo ir asociacijos susitarimo 109 straipsnį, Tarybos pirmininkas pirmininkauja Stabilizavimo ir asociacijos tarybai. Komisijos atstovas pirmininkauja Stabilizavimo ir asociacijos komitetui pagal jo tvarkos taisykles.3. Sprendimą skelbti Stabilizavimo ir asociacijos tarybos ir Stabilizavimo ir asociacijos komiteto sprendimus Europos Sąjungos oficialiajame leidinyje atskirais atvejais priima atitinkamai Taryba arba Komisija.3 straipsnisTarybos pirmininkas įgaliojamas paskirti asmenį (asmenis), kuriam (kuriems) suteikiama teisė Europos bendrijos vardu deponuoti susitarimo 127 straipsnyje numatytą pranešimą. Komisijos pirmininkas deponuoja minėtus pranešimus Europos atominės energijos bendrijos vardu.Priimta Briuselyje, 2004 m. vasario 23 d.Tarybos varduPirmininkasB. CowenKomisijos varduRomano ProdiPirmininkas[1] Europos bendrija perėmė visas Europos anglių ir plieno bendrijos teises ir įsipareigojimus, pastarajai baigus galioti 2002 m. liepos 23 d. (OL L 194, 2002 7 23, p. 35).[2] OL C 213 E, 2001 7 31, p. 23.[3] OL C 27 E, 2002 1 31, p. 59.--------------------------------------------------


title: 2012 m. gruodžio 20 d. Tarybos sprendimas 2012/812/BUSP, kuriuo iš dalies keičiama Bendroji pozicija 2003/495/BUSP dėl Irako

text:
21.12.2012

               LT

               Europos Sąjungos oficialusis leidinys

               L 352/54

         TARYBOS SPRENDIMAS 2012/812/BUSP
   2012 m. gruodžio 20 d.
   kuriuo iš dalies keičiama Bendroji pozicija 2003/495/BUSP dėl Irako
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               įgyvendindama Jungtinių Tautų Saugumo Tarybos (toliau – JT ST) rezoliuciją 1483 (2003), 2003 m. liepos 7 d. Taryba priėmė Bendrąją poziciją 2003/495/BUSP dėl Irako (1);

               (2)

               2010 m. gruodžio 15 d. JT ST priėmė Rezoliuciją 1956 (2010), kurioje ji nusprendė, kad visos iš Irako plėtros fondo gaunamos pajamos turėtų būti pervestos į Irako Vyriausybės fondą pakeisiančios priemonės sąskaitą ar sąskaitas ir kad Irako plėtros fondas turėtų nustoti veikti ne vėliau kaip 2011 m. birželio 30 d.;

               (3)

               todėl Bendroji pozicija 2003/495/BUSP turėtų būti iš dalies pakeista, kad įšaldytas lėšas, kitą finansinį turtą ar ekonominius išteklius būtų galima perduoti Irako plėtros fondą pakeisiančiai priemonei, kurią Irako Vyriausybė nustatys Saugumo Tarybos rezoliucijose 1483 (2003) ir 1956 (2010) nustatytomis sąlygomis;

               (4)

               todėl Bendroji pozicija 2003/495/BUSP turėtų būti atitinkamai iš dalies pakeista,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 2003/495/BUSP 2 straipsnis pakeičiamas taip:

      „2 straipsnis
      Visos lėšos ar kitas finansinis turtas arba ekonominiai ištekliai:

                  a)

                  priklausę ankstesnei Irako Vyriausybei ar jo valstybinėms institucijoms, korporacijoms ar agentūroms, 2003 m. gegužės 22 d. esančioms už Irako ribų, kaip nurodė Komitetas, įsteigtas Saugumo Tarybos rezoliucija 661 (1990), arba

                  b)

                  išvežti iš Irako arba įsigyti Sadamo Huseino ar kitų buvusio Irako režimo vyresniųjų pareigūnų ir jų artimų šeimos narių, įskaitant jų arba jų vardu ar jų nurodymu veikiančių asmenų tiesiogiai ar netiesiogiai valdomas ar kontroliuojamas įmones, kaip nurodė Komitetas, įsteigtas Saugumo Tarybos rezoliucija 661 (1990),

            nedelsiant įšaldomi ir, jei tos lėšos ar kitas finansinis turtas arba ekonominiai ištekliai patys nebuvo anksčiau teismo, administracine ar arbitražo tvarka arba teismo sprendimu suvaržyti, o tokiu atveju jie gali būti panaudoti tokiam reikalavimui ar teismo sprendimui patenkinti, valstybės narės nedelsdamos imasi veiksmų, kad jie būtų perduoti Irako plėtros fondą pakeisiančiai priemonei, kurią Irako Vyriausybė nustatys Saugumo Tarybos rezoliucijose 1483 (2003) ir 1956 (2010) nustatytomis sąlygomis.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. gruodžio 20 d.

            Tarybos vardu

            Pirmininkas

         E. FLOURENTZOU

      (1)  OL L 169, 2003 7 8, p. 72.